google/wiki40b huggingface dataset:
Morula

Morula eller morbærstadiet er et tidlig stadium i fosterutviklingen. Morulastadiet følger den innledende cellekløyvingen av zygoten, og etterfølges av blastulastadiet. Navnet morula kommer av latin: morus – morbær.

Utvikling

Morulaen dannes ved celledeling av zygoten. Hos de fleste dyregrupper vil den første delingen følge den framtidige midtaksen i dyret, slik at det dannes en «høyrecelle» og en «venstrecelle». Neste celledeling går på tvers av denne slik at det dannes to «forranseceller» og to «bakceller». Neste deling går på tvers av denne igjen og deler fosteret i en overdel og en underdel. Avhengiv av plommemengden i egget vil denne delingen ikke gå gjennom sentrum av dyret, men litt over, slik at de plommerike nederste cellene er noe større enn de øverste. Hos egg med stor plomme vil ikke celledelingen nå gjennom plommemassen, og morulaen vil i stedet danne en liten skive på toppen av plommen.
Hos de alle fleste dyregrupper vil moulaen forsette å dele seg til cellene i midten ikke lenger har kontakt med hverandre. Dette skjer vanligvis når cellene når 7. deling (128 celler), og morulaen vil gå over til å være en hul ball av celler, en blastula.

Morula hos pattedyr

Hos menneske og andre pattedyr med morkake vil morulaen bevege seg til livmoren 3-4 dager etter befruktningen. Etter å ha nådd 16-cellersstadiet vil cellene begynne å differensiere seg. De indre cellene danner en kompakt masse som er det egentlige fosteret, og de ytre cellene vil bli flate og danne en tynn hinne som skaper et hulrom rundt cellemassen. Rundt 4 dager etter befrukningen vil dette hulrommet være komplett og morulaen vil ha blitt til blastocyst.
Den tynne hinnen rundt fosteret ugjør zona pellucida (chorion), som vil være viktig for dannelsen av morkaken.
GDDR5

GDDR5 (forkortelse for Graphics Double Data Rate, version 5) er minnetype som anvendes i grafikkort, spillkonsoll og høyytelsesberegninger. Liksom forgjengeren GDDR4, er GDRR5 basert på DDR3 SDRAM. 25 Juni, 2008 ble AMD den første produsenten til å slippe produkter med GDDR5 minne i sitt Radeon HD 4870 grafikkort. 
Både nVIDIA og AMD benytter GDDR5 minne i sine nye dyreste produkter. 
Qimonda, en spin-off av Infineon, har demonstrert GDDR5, og gitt ut et hvitt papir om teknologiene bak GDDR5. Den 10. mai 2008 annonserte Qimonda at de kan masseprodusere 512 MB GDDR5 moduler på 3,6 GHz, 4,0 GHz og 4,5 GHz klokkehastighet. Samsung har annonsert planer for overgang til GDDR5 ved begynnelsen av 2008. 
Hynix Semiconductor har introdusert bransjens første 1 GiB GDDR5 minne. Det støtter en båndbredde på 20 GB/s på en 32-bits buss, som gjør at minne-konfigurasjoner på 1 GiB på 160 GB/s med bare 8 kretser på en 256-bits bus.
Samarbeided mellom Qimonda med AMD og ATI har blitt bekreftet, og ATIs 4870- og 4870 X2-kort har henholdsvis 512MB og 2048MB GDDR 5- minne som minstekrav.
Lila & Eve

Handling

Etter at sønnen hennes ble drep, blir Lila med i en støttegruppe. Der møter hun Eve. Lila finner ut at Eves datter døde, og at hun ikke får nok hjelp av politiet. Eve oppfordrer Lila til å selv fine ut hvem som har skylden i drapene.
Sørlig pudu

Atferd

Puduen er et meget lite dyr som man sjelden ser stort av. Om dagen gjemmer den seg under den tette regnskogen for å unngå å bli oppdaget av rovdyr. En fullvoksen pudu har tykk, rødbrun pels som lett kan motstå de varierende klimaforholdene den opplever i dets utbredelsesområde. Puduen lever det meste av sitt liv alene, men i paringstiden danner den ofte par eller hele familiegrupper. Puduen er også meget varsom, og pleier å bevege seg sakte igjennom tett vegetasjon og stopper opp til tider for å se om det er farer rundt den.

Føde

Puduen spiser frukt, blader og kvister. Puduen er relativt intelligent, og kan reise seg på bakbeina, bøye ned planter for å nå sin favorittmat. Puduen drikker svært sjelden, da den får i seg det meste av vannet den trenger igjennom føden.

Forplantning

Paringstiden varer fra april til juni. Hannen feller det lille geviret sitt straks etter, i juli, og så vokser det ut et nytt ett innen november. Hunnen er drektig i omtrent sju måneder, og føder vanligvis kun én kalv. Hannen får sitt første gevir når han er tre måneder gammel, og er kjønnsmoden vanligvis innen ett år.

Tilstand og utbredelse

Den sørlige puduen finnes kun i det sørlige Chile og i Sørvest-Argentina. Det blir drevet jakt på puduen ved å slippe hunder ut som jager puduen ut i et vann, hvor jegerne venter i båter. Etter at man satte ut hjort i Argentina i 1920-årene, og senere også rådyr og dåhjort har pudu-bestanden gått sterkt tilbake, etter sterk konkurranse om føden.
Puduens leveområde er i Andes-fjellene, helt fra nede ved kysten til langt over 2000 meter over havet. Den lever i tempererte skoger, hvor det er milde og nedbørsrike vintere. Likevel er det vanlig at puduen vandrer nedover hvis vinteren er kald.
Akershus Distriktslag for Idrett

Akershus Distriktslag for Idrett (stiftet 23. april 1919) var et organisasjonsledd under Norges Landsforbund for Idrett 
og et fellesorgan for idrett i Akershus i perioden 1919-1940.
Akershus Distriktslag for Idrett ble dannet sammen med 20 andre distriktslag i 1919. 
Etter sammenslåingen med arbeideridrettskretsene, ble de nye kretsene 
Akershus Idrettskrets og Romerike Idrettskrets dannet i 1945.
Juan Guaidó

Tidlig liv og utdannelse

Guaidó vokste opp som ett av åtte barn i et middelklassehjem. Hans foreldre var pilot og lærer. En bestefar var sersjant i Venezuelas nasjonalgarde , mens en annen bestefar var kaptein i den venezuelanske marinen.
The Raveonettes

The Raveonettes er en dansk rock and roll duo fra København bestående av Sune Rose Wagner og Sharin Foo.
Margreid an der Weinstraße

Historie

Margreid ble første gang nevnt i et dokument i 1181 under navnet Margredum, og i 1215 første gang med det italienske navnet Magrè. Det tyske navnet dukket opp i 1292 som Margrid og Margreit.
Moe Odin

Moe Odin er en kalblods travhest født i 1997. Foreldre var Elding og Moe Vilja. Moe Odin la opp i 2012 etter å ha vunnet 92 seire på 160 starter og kjørt inn over 10 millioner i premier. Etter løpskarrieren ble han brukt til avl, men etterhvert ble det vanskelig å få hoppene drektige. Etter blodprøver i 2014 viste det seg at han led av blodkreft.
Hvert år under påsketravet på Klosterskogen Travbane kjøres Moe Odins Æresløp for kaldblodseliten.
Anne Brit Skjæveland Sandberg

Karriere

Anne Brit Skjæveland Sandberg vokste opp i Sandnes og var en allsidig friidrettsutøver. Hun spesialiserte seg tidlig i mangekamp, og etter hvert spesialiserte hun seg på hekkeløp, høyde og lengde. Hun har i dag følgende plasseringer på NFIFs lister Norges beste gjennom alle tider: 100 meter hekk på 13,43 sek. er i dag tidenes 7. beste løp. 6,30 meter i lengde er i dag tidenes 10. beste hopp, samt 1,85 i høyde. Sandbergs resultater i mangekamp er fortsatt gjeldende norske rekorder, 6085 i sjukamp og 4194 i femkamp innendørs. Hennes 6085 poeng i sjukamp var i 14 år norges eneste resultat over 6000 poeng, helt til stortalentet Ida Marcussen skåret 6020 poeng i junior-VM i 2006. Sandberg har 11 norgesmesterskap, med 5 fra sjukamp, 3 fra 100 meter hekk og 3 ganger i lengde. Hun deltok under sommer-OL for Norge i 1992 i Barcelona med 22.-plass i sjukamp.
Sandberg er i dag studiesjef ved Handelshøyskolen BI i Stavanger. Hun har styreverv i Viking Fotballklubb, der hun ble valgt inn i 2006.
Norsk Bibel

Norsk Bibel eller Bibelen Den hellige skrift er en norsk bibeloversettelse. Den kom første gang ut i 1988, som en reaksjon på Det Norske Bibelselskaps oversettelse fra 1978. Initiativtagere til denne bibeloversettelsen var Carl Fr. Wisløff, Arthur Berg og Thoralf Gilbrant. For å gi ut denne utgaven ble forlaget Norsk Bibel AS dannet. Bak dette forlaget står Lunde Forlag, Filadelfiaforlaget og Sambåndets Forlag.
Norsk Bibel er en konkordant oversettelse. Det vil si at man har forsøkt å la bibelske uttrykksmåter og tankegang gjenspeiles i den norske teksten i størst mulig grad. Begreper på grunnspråkene blir oftest oversatt med tilsvarende norske ord, selv om man i noen tilfeller har måttet bruke andre ord for å gjøre oversettelsen mer forståelig.
Advanced Armament Corporation

Historie

Kevin Brittingham grunnla AAC i 1994 og begynte å produsere lyddempere, og har siden bidratt mye til utviklingen av lyddempere. I 2009 ble selskapet kjøpt av Remington Arms og ble en del av Freedom Group.

300 Blackout kaliberet

Kaliberet .300 AAC Blackout ble utviklet av AAC i samarbeid med Remington Defense, under ledelse av Kevin Brittingham selv. Patronen har tatt utgangspunkt i samme lengde og bredde som den populære 5,56 x 45 mm NATO-patronen, med den eneste forskjellen at halsen på hylsen har større diameter for å gi plass til en 30 kaliber kule. Dette gjør at 300 blackout kan brukes i vanlige STANAG 4172-magasiner til M16 og AR15 rifler, samt at samme sluttstykke og sluttstykkebærer kan brukes til begge kalibrene. AAC produserer en rekke rifler og låskasser for 300 blackout kaliberet, inkludert AAC Honey Badger PDW.
Parandrocephalus

Utseende

Middelsstore, lange og slanke, halvmatte trebukker. På farge er den rødbrune eller rødbrune og svarte. Hannens kjever er forstørrede og sigdformede.

Levevis

Larvene utvikler seg i ved av løvtrær.

Utbredelse

Arten er utbredt i Sørøst-Asia (Vest-Malaysia, Sumatra, Borneo og Java).
Jan Nagórski

Bakgrunn

Jan Nagórski fullførte handelsskole i sin hjemby, og gikk i 1909 ut av en junkerskole for infanteriet i Odessa i 1912. Året etter fullførte han sin flyverutdannelse ved Sjøfartsingeniørskolen i Gatsjina nær St. Petersburg.

Flyver

I 1914 gjennomførte Nagórski som podporutsjik (en rang omtrent på løytnantsnivå) i den keiserlige russiske flåte de første motorflyvninger i Arktis og nådde da opp til 76. breddegrad. Foranledningen var å lete etter tre arktisekspedisjoner under ledelse av Georgij Sedov, Vladimir Russanov og Georgij Brussilov som i 1912 hadde lagt ut med forskjellige skip og siden var kommet bort.
Nagórskis fly var en Farman-dobbeltdekker utstyrt med pontonger. Han hadde kjøpt flyet våren 1914 i Frankrike og hadde fått bragt med skip via Norge og Murmansk til Novaja Zemlja, og som var blitt montert sammen av sin motormann Kusnetsov. 
Den 8. august 1914 fulgte den første, fire timer og 20 minutter lange flyvning langs kysten av Novaja Zemlja, han tilbakela da 450 km. Han gjennomførte så fire forsøksflyvninger frem til slutten av august, og da ble foretaket avbrutt. 
Under første verdenskrig tjenestegjorde Nagórski som marineflyver. I 1917 ble han skutt ned av tyske jagerfly over Rigabukten og meldt savnet. Idet det åpenbart ikke var kjent for hans overordnede at han to timer etter var blitt reddet ombord på en russisk undervannsbåt, gikk han etter oktoberrevolusjonen for å være falt, og dette ble da også offisielt meddelt i Sovjetrussland. Slik stod det i de første utgavene av Den store sovjetiske encyklopedi. 
Men i 1956 ble det oppklart; han levde da i Warszawa, og meldte selv fra.
Deb russiske polarstasjon og flybase Nagurskaja er oppkalt etter ham.
Salvador Cabañas

Skutt

Den 25. januar 2010 (klokken 05:18 lokal tid, UTC-6) ble han skutt i hodet inne på toalettet ved baren «Bar Bar», som ligger langs Avenida de los Insurgentes syd i Mexico by. Han ble operert ved sykehustet Hospital Ángeles del Pedregal samme morgen. Fotballspillerens tilstand etter operasjonen var fremdeles veldig alvorlig.
Det har i ettertid blitt rettet kritikk mot baren grunnet at de ikke hindret at våpen ble medbrakt og at de ikke overholdt sjenketidsbestemmelsene. Bar Bar ble klausurert etter hendelsen.
Etter videopptak av hendelsen, ble gjerningsmennene identifisert.
Stein Rokkan-forelesningene

Stein Rokkan-forelesningene, eller Stein Rokkan Memorial Lecture er en årlig forelesning som arrangeres av Institutt for sammenlignende politikk ved Universitetet i Bergen. Forelesningene har til hensikt å trekke frem noen av de mest fremragende eksponentene for forskning innenfor de områdene Stein Rokkan drev, først og fremst statsvitenskap, sosiologi og sammenlignende politikk.
Lars Ulrik Mortensen

Liv og karriere

Mortensen studerte hos Karen Englund (cembalo) og Jesper Bøje Christensen (generalbass), ved det Kongelige danske musikkakademi i København, og fortsatte studiene hos cembalisten Trevor Pinnock i London. Fra 1988 til 1990 var Mortensen cembalist i ensemblet London Baroque, fra 1990 til 1993 spilte han i Collegium Musicum 90 under Simon Standage. Han samarbeidet ofte med musikere som John Holloway, Jaap ter Linden og Emma Kirkby. Opptakene som han medvirket på ble tildelt priser som Diapason d'Or, Grammy Award og Cannes Classical Award.
Fra slutten av 1990-årene har Mortensen i økende grad opptrådt som dirigent, og har fra 1999 vært kunstnerisk leder ved Concerto Copenhagen og siden 2004 gjestedirigent i EUs barokkorkester for ungdomsmusikere (EUBO), der han tidligere var cembalolærer.
Mortensen har undervist ved flere musikkhøyskoler i Danmark og var fra 1996 til 1999 professor i cembalo og historisk oppføringspraksis ved Hochschule für Musik und Theater München før han besluttet seg for en løpebane som utøvende musiker. Mortensen gir en mengde mesterklasser og sitter ofte i juryen under internasjonale musikkonkurranser.
Korsakoffs syndrom

Årsaker

Symptomene er forårsaket av mangel på tiamin (vitamin B1), som man tenker seg gir skader i medial talamus og corpus mammillare, i hypotalamus i tillegg til generalisert cerebral atrofi. Dette er områder i hjernen som spiller en viktig rolle for emosjon og hukommelse.
Korsakoffs syndrom er som regel en følgetilstand av Wernickes encefalopati relatert til kronisk alkoholmisbruk. Det er vanlig å anta at Wernickes encefalopati skyldes tiamin-mangel, som regel pga. langvarig alkoholmisbruk, men ferske studier antyder at det heller skyldes feilernæring. Tiamin er en viktig kofaktor ved metabolske prosesser i hjernen, herunder ved glukoseomsetning og ved dannelse av myelinskjeder og nevrotransmittere, og mangel på tiamin i hjernen rammer disse prosessene. Andre årsaker er kroniske mangeltilstander (feilernæring og anoreksi) og langvarig oppkast i forbindelse med graviditet (hyperemesis gravidarum). Syndromet kan også oppstå etter fedmekirurgi, hos pasienter i dialyse eller hemodialyse og HIV-smittede. Sjeldne årsaker er tumor nær tredje ventrikkel, lesjoner medialt i temporallappen og komplikasjon ved encefalitt.

Forekomst

Forekomst av Wernickes-Korsakoffs syndrom er relatert til omfanget av alkoholisme i befolkningen, og det antas å være betydelig underdiagnostisert. I norske obduksjonsmaterialer gjøres funn forenlig med syndromet hos noe under 1%. Andre steder finnes slike funn ved opptil 2,2% av alle obduksjoner. Bare et fåtall av disse hadde erkjent Wernickes encefalopati. I en dansk studie av pasienter innlagt til alkoholabstinensbehandling fant man at 52 av 497 pasienter hadde Wernickes encefalopati (11%). Amerikanske studier har dessuten vist at andelen kvinnelige alkoholikere som blir innlagt på sykehus hvert år med diagnosen Korsakoffs syndrom, er høyere enn mannlige pasienter.

Behandling

Behandling innebærer å tilføre tiamin intravenøst eller injeksjoner intramuskulært, sammen med riktig ernæring og væsketilførsel. De mentale symtomene som følge av sykdommen bedres imidlertid ikke alltid av behandling ved tiamin-tilførsel. Pasienten innlegges i medisinsk avdeling dersom man ikke får laget et tilfredsstillende poliklinisk opplegg rundt pasienten (for eksempel oppfølging ved hjemmesykepleien).
EM for brassband 1989

EM for brassband 1989, det 12. europamesterskapet for brassband ble arrangert 29. april 1989 i Grieghallen, Bergen.

Musikk

Pliktnummer i konkurransen var Trittico av James Curnow.  I sin selvvalgte avdeling fremførte Eikanger-Bjørsvik Musikklag Variations on an Enigma av Philip Sparke.
Borough

Borough (norsk kommune, herred) er en forvaltningsdistrikt i forskjellige stater.
Konseptet stammer opprinnelig fra England. I motsetning til et «county», som var underlagt en adelsmann, var «boroughs» selvstendig og valgte en borgermester som sin øverste leder. Begrepet kommer fra burh, gammelengelsk for «befestet sted», et lignende ord er borg. Blant statene som bruker eller har brukt konseptet og ordet er flere i Samveldet av nasjoner som Canada, Australia, New Zealand. Utenom samveldet har blant andre USA brukt det, særlig i sine nordøstlige stater ofte som inndeling innenfor kommuner (New Yorks fem bydeler heter boroughs).

Etymologi

Det engelske ordet borough er avledet fra angelsaksisk burg, burh i betydningen en bolig eller helst bolig innenfor en befestet inngjerding, fra urgermansk *burgs, «borg», «festning», i slekt med gammelfrisiske burg, norrøne borg, gammelhøytysk burg, buruc, fra urindoeuropeiske rotord *bhergh, «høy» med utledninger som refererer til høyde, ås, som en bygdeborg på ås i terrenget (også kilde til angelsaksiske beorg, «ås, åskam»).
På tysk som i norrønt hadde ordet hovedsakelig betydning borg i betydningen festning, men i gotisk fikk det betydningen «by», «borgerlig samfunn», noe som også skjedde i skiftet fra angelsaksisk (gammelengelsk) til mellomengelsk, fra «festning» og til «befestet by», særlig i funksjonen å sende representanter til parlamentet. Det germanske ordet fikk også tilstedeværelse i de indoeuropeiske nabospråkene; borgo (italiensk), bourg (fransk), burgo (spansk og portugisisk), burg (rumensk), purg (kajkaviansk dialekt av serbokroatisk) og durg (दर्ग) (hindu) og arg (ارگ) (persisk). Tilstedeværelsen av disse ordene som endelse i stedsnavn indikerer at de en gang var en befestet bosetning: Aldeburgh, Bamburgh, Tilbury, Tilburg, Strasbourg, Luxembourg, Edinburgh, Grundisburgh, Hamburg, Göteborg og andre.

Historie

Den juridiske statusen et sted fikk i middelalderen ved å bli borough ga dem et selvråderett, det vil si de ikke var underlagt fyrster. På den andre siden kunne de få en bailiff, en type guvernør. Statusen ble gitt direkte av kongen (Royal Charter). Noen boroughs hadde rett å sende en representant til parlamentet, denne retten ble gitt av parlamentet. Steder som ble borough fikk, særlig i Sør-England, endingen «-bury», i Midlands ble endingen ofte «-borough» og i Skottland «-burgh».
Systemet førte til en ganske ulik representering av områder i parlamentet med såkalte «råtne valgkretser» med ingen eller få velgere. Derfor ble i 1832, etter en lang diskusjon, valgsystemet reformert i den såkalte Reformakten. Nyordningen forandret grensene for valgkretser og slettet parlamentssetet for mange «boroughs».
I 1974 ble den gamle forskjellen mellom boroughs og counties avskaffet. «Counties» ble inndelt i distrikter og også «bouroghs» fikk samme navn. I nyere tid har man i Storbritannia innført begrepet «metropolitan boroughs», som tilsvarer store bydeler i landets største byer.
Langres

Historie

Som hovedstad i den romaniserte keltiske stammen Lingones ble byen kalt Andematunnum, senere Lingones og i dag Langres.
Byen er bygget på en kalksteinsknaus med same navn som byen. Denne skansen var først okkupert av gallere, og senere bygde romerne festningsverk i byen som hørte til den keltiske stammen Lingones. Triumfbuen fra det 1. århundre er fortsatt synlig i byen.
Etter perioden med invasjoner vokste byen i middelalderen, blant annet på grunn av at biskopen i byen fikk mer politisk makt. Bispedømmet dekket Champagne, Hertugdømmet Burgund og Franche-Comté, og biskopene fikk rettene til å prege sine egne mynter på 800-tallet og å peke ut den militære lederen i byen i 927. Biskopen av Langres var hertug og en del av adelsstanden i Frankrike. De vanskelige årene på 1300- og 1400-tallet var årsak nok til at byen forsterket festningsverkene sine og Langres gikk inn i en periode som kongelig vergemål. I renessansen, da byen igjen blomstret, ble det bygget mange fine boliger samt religiøse og militære bygninger, som fortsatt står i dag. På 1800-tallet bygget Vauban flere festningsverk i byen.
Lakselv kirke

Utsmykninger

En av kunstnerne bak kirkens utsmykninger er Karl Erik Harr. Harr har malt kirkens altertavle, og skal ha benyttet Halvdan Sivertsen som modell for maleriets Jesus-figur.

Kulturminne

Lakselv kirke er et kulturminne og har nummer 84885 i Riksantikvarens kulturminnebase.

Historie

I første halvdel av 1860-årene bygget befolkningen i Lakselv en kirke på dugnad, på stedet Smørstad. Kirkebygget fikk navnet Lakselv kapell, og ble vigslet den 2. oktober 1865. Det var bygget i tre, med tak av never og teglstein. I 1864 ble det også vigslet en ny hjelpekirkegård på stedet, og området ble etter hvert omtalt som «Smørstad kirkested». Lakselv kapell hadde ingen altertavle de første tiårene, men i 1897 "arvet" kapellet en altertavle fra Kistrand kirke. Kapellet var rødmalt frem til 1906, da menigheten malte kirken hvit. Lakselv kapell gjennomgikk en omfattende ombygging og oppussing i siste halvdel av 1920-tallet, og ble derfor vigslet på nytt 14. september 1930.
Den 26. november 1944 ble Lakselv kapell brent ned til grunnen av den tyske okkupasjonsmakten som ledd i «den brente jords taktikk».
Chichibunomiya Rugbystadion

Liv etter Sommer-OL 1964

Etter OL er stadionet blitt brukt som hjemmebane til Sunwolves. Stadionet er også hovedkvarteret til Det japanske rugbyforbundet.
Stadionet kommer til å bli revet ned i 2021, og et nytt stadion er planlagt ferdigbygd i 2024 i samme området, men ikke på samme sted.
Clypeolaria

Levevis

Både larvene og de voksne (imago) er planteetere.
Hōjō Tokimune

Liv

Hōjō Tokimune kom fra Heisi-Hōjō-klanen, Adachi-huset. Han var den eldste sønnen til Hōjō Tokiyori, en tidligere regent og tokusō (Hōjō-klanens overhode). I tillegg til Tokimune var hans fornavn Masatoshi (正寿) og Sagamitarō (相模太). Tokimune hadde to brørdre Tokisune Og Munemasa.
Tokimune ble opplært til å bli Japans neste hersker, og åtte år gammen ble han shikken. Fire år før det hadde han vært rensho, shikkens assistent. Det var Tokimune som sikret at zen ble fast etablert i Kamakura og siden i Kyōto, og deretter i hele Japan, særlig blant krigerklassen. I 1271 forviste han buddhistmunken Nichiren til Sado-øya.
Tokimune giftet seg med Kakusanni og ble i 1271 far til Sadatok, som ble hans etterfølger.
Tokimune døde 20. april 1284, 32 år gammel, og fikk det posthume navnet Houkouji (宝光寺殿道杲)

Motstand mot mongolene

I januar 1268 hadde Yuan-dynastiets hersker Kublai-khan sendt et truende brev med budbringere til Japan, og etter å ha diskutert brevet med sine rådgivere sendte han budbringerne tilbake uten svar. Nye budbringere kom 7. mars 1269, 17. september 1269, september 1271 og mai 1272, men Tokimune drev disse bort uten å la dem få lov til å gå i land. Kort tid senere kom den første mongolske invasjonen, i november 1274, men ble slått tilbake. Etter denne mislykkede invasjonen ble fem utsendinger sendt til Kyūshū i september 1275, og disse nektet å dra uten et svar. Tokimune svarte ved å bringe dem til Kamakura, hvor de ble henrettet, og gravene deres finnes fremdeles i Tatsunokuchi. 29. juli ble fem nye utsendinger send, men ble nå henrettet i Hakata. 21. februar 1280 ga det keiserlige hoffet, som forventet en nye invasjon, ordre til alle templer og jinja om å be for seier over Mongolriket. Kublai samlet på ny tropper til en invasjon, som kom sommeren 1281, men også denne mislyktes, delvis på grunn av en tyfon.

Framveksten av zen

De mongolske invasjonene haddeblitt stoppet av tyfoner (kalt kamikaze eller "hellig vind") og på grunn av samuraienes væpnede motstand. Tokimune planla og ledet forsvaret. Tokimue fryktet i utgangspunktet et nederlag, og han ønsket å beseire frykten, så han spurte sin zenmester Bukko om råd. Bukko sa han måtte meditere for å finne fryktes kilde inni seg selv.
Etter mongolene hadde invadert i 1274 dro Tokimune til Bukko og sa "endelig har mitt livs største hendelse funnet sted." Bukko svarte hvordan vil du møte den?" og Tokimune skrek "Katsu!"("seier") som om han ville skremme alle fiendene foran ham. Bukko svarte fornøyd "det er sant at en løves sønn har en løves brøl!" Etter dette ble Tokimune instrumental for å spre zenbuddhismen og bushidō blant samuraiene i Japan.
Da Tokimune døde sa Bukko at han hadde blitt en boddhisattva som passet på folks velferd, og aldri følte sinne eller glede og studerte zen slik at han kunne nå nirvana.